laion/Wikipedia-Exotic huggingface dataset:
פיליפ אוארבך

פיליפ אוארבך (בגרמנית: Philipp Auerbach; ‏כ"א בכסלו ה'תרס"ז, 8 בדצמבר 1906, המבורג – כ"ח באב ה'תשי"ב, 16 באוגוסט 1952, מינכן) היה פוליטיקאי בווארי, יהודי-גרמני, שמונה לאחר מלחמת העולם השנייה ושואת יהודי אירופה בידי ממשלת בוואריה לעמוד בראש "הקומיסריון לנרדפים מטעמי גזע, דת ומדיניות" ואחר חיסולו של הקומיסריון, בראש המשרד לפיצויים לקרבנות הנאציזם. נולד בהמבורג במשפחה נאו-אורתודוקסית, לאהרן אוירבך, סוחר מתכות ובנו של רבי אביעזרי זליג אוירבך, ולהלנה (לבית פוזן). לאחר לימודיו בבית הספר היהודי בהמבורג, למד במכללה לכימאים, והשתלב בעסקי אביו. בין השנים 1929–1931 ניהל מכרה בספרד שהיה שייך לאביו. ב-1931, כחלק מהשפל הגדול פשט אביו את הרגל וגם פיליפ איבד את כספו. אוארבך שב להמבורג, למד לתואר דוקטור במדעי המדינה, השתלב במוסדות הקהילה היהודית בהמבורג, והיה פעיל במפלגה הדמוקרטית הגרמנית. עסק במסחר בהמבורג ובאנטוורפן. בשנות מלחמת העולם השנייה היה במחנה ריכוז. לאחר תום המלחמה השתלב בממשל הצבאי בשטח הכיבוש הבריטי בגרמניה. שמו התפרסם במה שכונה "פרשת אוארבך" או "מקרה אוארבך": ב-1952 נאסר ביוזמת יריבו הפוליטי, שר המשפטים הקתולי יוזף מילר (אנ'), פוטר מתפקידו, נשפט והורשע באשמות כלכליות שונות, על אף טענותיו שהמשפט מבוים ושבהוראת שר המשפטים שפטו אותו שופטים בעלי רקע נאצי. בסיום המשפט נקבע כי אוארבך לא מעל בכספים אך הורשע במספר עבירות ונידון לשנתיים וחצי מאסר. בעוד סנגוריו מתכוונים לערער על תוצאות המשפט התאבד אוארבך. ב-1954 טיהרה ועדת חקירה מטעם הפרלמנט הבווארי את שמו של אוארבך, ויריבו יוזף מילר שהואשם ברדיפתו נאלץ להתפטר מתפקידו. ספרות ומאמרים על פיליפ אוארבך, באתר הספרייה הלאומית של גרמניה (אנ') מעיתונות התקופה ז. לוג (מינכן), שערוריית אוארבך, המשקיף, 7 בדצמבר 1948 צבי קנטור, משפט אוארבאך, חרות, 21 באפריל 1952 היום הלוית פ. אורבך, חרות, 18 באוגוסט 1952 אוורבך - קרבן האנטישמיות, קול העם, 22 בספטמבר 1952 ערך זה הוא קצרמר בנושא גרמניה ובנושא פוליטיקאים. אתם מוזמנים לתרום לוויקיפדיה ולהרחיב אותו.
שלום עולם (שיר)

שלום עולם הוא שיר בביצוע של גלית בל, שנבחר בקדם-אירוויזיון לייצג את ישראל באירוויזיון 1996. את המילים כתב בן זוגה באותה העת, קצין חינוך של פיקוד הצפון, סא"ל אייל מדני והלחין דורון ויטנברג. בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות. השיר נשר בשלב הניפוי של ועדת האירוויזיון ולא השתתף בתחרות שנערכה באוסלו. אירוויזיון 1996 ישראל באירוויזיון 1996 גלית בל מילות השיר "שלום עולם" באתר שירונט שלום עולם באתר סטריאו ומונו גלית בל - שלום עולם / Galit Bell - Helo World, סרטון באתר יוטיוב שנת 96' - גלית בל, באתר ynet, 25 בדצמבר 2000
רונגאנו ניוני

רונאגנו ניוני (באנגלית: Rungano Nyoni) היא במאית ותסריטאית זמביאנית-וולשית. ניוני נולדה בזמביה, והיגרה עם משפחתה לוויילס בגיל תשע. היא בוגרת האוניברסיטה לאמנויות בלונדון. בתחילת הקריירה הקולנועית שלה, ביימה ניוני מספר סרטים קצרים (The List, Mwansa the Great, Kuuntele), עבורם זכתה בפרסים ולשבחים מן הביקורת. הסרט הקצר הראשון שלה, The List, זכה בפרס BAFTA הוולשי לסרט הקצר הטוב ביותר. ‏Kuuntele (הקשיבי) זכה בפרס לסרט הקצר הטוב ביותר בטקס פרסי פסטיבל הסרטים טרייבקה ב-2015. סרטה העלילתי הראשון באורך מלא, אני לא מכשפה, אותו ניוני כתבה וגם ביימה, נבחר להקרנה באירוע "שבועיים של במאים" של פסטיבל קאן 2017. עבור סרט זה היא זכתה בפרס הבימוי הטוב ביותר ופרס הבמאי הטוב ביותר בסרט ביכורים בפרסי הקולנוע הבריטי העצמאי 2017. היא זכתה עבורו גם בפרס BAFTA (האקדמיה הבריטית לאמנויות הקולנוע והטלוויזיה) לסרט הביכורים המצטיין ב-2018. הסרט זכה גם לשבחים בהקרנות בפסטיבלי קולנוע בינלאומיים נוספים. מדיה וקבצים בנושא רונגאנו ניוני בוויקישיתוף אתר האינטרנט הרשמי של רונגאנו ניוני רונגאנו ניוני, במסד הנתונים הקולנועיים IMDb (באנגלית) ‘I Am Not A Witch’ Helmer Rungano Nyoni Returns To Cannes With Buzzed-About Feature Debut — Cannes Ones To Watch (אורכב 09.11.2017 בארכיון Wayback Machine) Deadline Hollywood "Rungano Nyoni" (אורכב 27.12.2017 בארכיון Wayback Machine), AfricaCulture Stars of Tomorrow 2017: Rungano Nyoni (director) (אורכב 23.02.2018 בארכיון Wayback Machine) screendaily.com I Am Not a Witch review – straight-faced satire on Zambian witchcraft casts a spell (אורכב 19.02.2018 בארכיון Wayback Machine) theguardian.com Cannes I am not a witch (אורכב 08.02.2018 בארכיון Wayback Machine) CNN I Am Not a Witch director Rungano Nyoni: ‘The chief Whatsapped his people to find our star’ (אורכב 23.02.2018 בארכיון Wayback Machine) theguardian.com Rungano Nyoni to debut her first feature film, ‘I am not a witch’, at Cannes Film Festival (אורכב 23.02.2018 בארכיון Wayback Machine) Lusakatimes.com "Rungano Nyoni, neither Zambian nor Welsh: Filmmaker", Le Monde, 27 December 2017 Rungano Nyoni 'outstanding debut' Bafta for I Am Not A Witch (אורכב 19.02.2018 בארכיון Wayback Machine) BBC Fletcher, Harry (8 בפברואר 2018). "Evening Standard British Film Awards 2018: Kristin Scott Thomas crowned". Evening Standard. London. {{cite news}}: (עזרה)
סרט סלאשר

סלאשר הם תת-סוגה של סרטי אימה העוסקת בסדרת רציחות שנעשות על ידי אדם אלים המעורער נפשית, שמטריד ורוצח סדרה של אנשים שאיתם יש לו קשר אישי או פסיכולוגי. השנים 1978–1984 נחשבות לתור הזהב של סרטי הסלאשר, עם סדרות סרטי "המנסרים מטקסס" (1974), "ליל המסכות" (1978), "יום שישי ה-13" (1980) ו"סיוט ברחוב אלם" (1984). בשנת 2005 צולם הסרט "מוניטין רע". סרטי "סלאשר" בדרך כלל בנויים מאותה נוסחה: פעולה שקרתה בעבר אשר גרמה טראומה לאדם מסוים (הרוצח) קורית לאחר שנים רבות ומעוררת תגובה רגשית ואלימה מן הרוצח, שיוצא לרצוח קבוצה של אנשים. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הממלכה המאוחדת באירוויזיון לרוקדים צעירים

הממלכה המאוחדת נטלה חלק באירוויזיון לרוקדים צעירים 7 פעמים. האירוויזיון לרוקדים צעירים הממלכה המאוחדת באירוויזיון Eurovision Young Dancers (אורכב 21.02.2018 בארכיון Wayback Machine) בשנה זו, הוענקו 2 פרסים. אחד לבלט והשני לריקוד עכשווי (אנ'). הממלכה המאוחדת זכתה בפרס לבלט "Country profile: United Kingdom". youngdancers.tv. European Broadcasting Union. אורכב מ-המקור ב-2016-03-15. נבדק ב-9 במרץ 2015. {{cite web}}: (עזרה) "Eurovision Young Dancers 2001: About the show". European Broadcasting Union. אורכב מ-המקור ב-2016-08-13. נבדק ב-5 באוקטובר 2014. {{cite web}}: (עזרה)
מריה, נסיכת סקסוניה-אלטנבורג

מריה, נסיכת סקסוניה-אלטנבורג (בגרמנית: Marie von Sachsen-Altenburg; 2 באוגוסט 1854 – 8 באוקטובר 1898), הייתה בתו של ארנסט הראשון, דוכס סקסוניה-אלטנבורג, ואשתו של אלברכט, נסיך פרוסיה. מריה נולדה ב-2 באוגוסט 1854 באייזנברג שהשתייכה לדוכסות סקסוניה-אלטנבורג, לארנסט הראשון, דוכס סקסוניה-אלטנבורג ולאגנס, נסיכת אנהלט-דסאו, בתם של לאופולד הרביעי, דוכס אנהלט ופרדריקה וילהלמינה, נסיכת פרוסיה. ב-9 באפריל 1873 התחתנה מריה עם אלברכט, נסיך פרוסיה, נכדו של פרידריך וילהלם השלישי, מלך פרוסיה, ממנו נולדו לה 3 ילדים. בשנת 1884 מת וילהלם השמיני, דוכס בראונשווייג ללא ילדים, וכיוון שיורשו היה ארנסט אוגוסט השני, נסיך הנובר שלא היה מקובל על וילהלם הראשון, קיסר גרמניה, מונה אלברכט לעוצר הדוכסות. ב-8 באוקטובר 1898 מתה מריה בקמנץ, ובהלווייתה השתתפו גם וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה. ב-9 באפריל 1873 התחתנה מריה עם אלברכט, נסיך פרוסיה, ממנו נולדו לה 3 ילדים: פרידריך היינריך אלברכט, נסיך פרוסיה (1874–1940) יואכים אלברכט, נסיך פרוסיה (1876–1939) פרידריך וילהלם, נסיך פרוסיה (1880–1925) מדיה וקבצים בנושא מריה, נסיכת סקסוניה-אלטנבורג בוויקישיתוף עקב מלחמתו של אביו גאורג החמישי, מלך הנובר בפרוסיה במלחמת אוסטריה–פרוסיה
גביע רוסיה בכדורגל נשים

גביע רוסיה בכדורגל נשים (ברוסית: Кубок России по футболу среди женщин) הוא טורניר גביע לאומי בתחום כדורגל נשים ברוסיה. המהדורה הראשונה של הגביע שוחקה ב־1992 ונערכת מאז מדי שנה. שיאנית הזכיות הן קבוצת אנרגיה וורונז' וקבוצת זבזדה 2005 פרם שזכו בגביע כל אחת 7 פעמים. - עשר זכיות לפחות הגביע הרוסי בכדורגל, המהדורה הגברית 2009 Cup, women.soccerway.com 2013 final report, zvezda2005.ru, (ברוסית) תסקיר תסקיר
רכס גרינל

רכס גרינל (באנגלית: Grinnell Range) הוא רכס הרים במערב האי דבון, בטריטוריית נונאווט שבקנדה. הרכס, המהווה חלק מרכסי הקורדילרה הארקטית, הוא אחד הרכסים הצפוניים ביותר בעולם. גובהו של הרכס 546 מטרים מעל פני הים; שטחו של הרכס 346 קמ"ר. • GEOLOGICAL SURVEY OF CANADA, CURRENT RESEARCH, INTERIOR PLAINS AND ARCTIC CANADA (אורכב 20.06.2020 בארכיון Wayback Machine) רכס גרינל באתר ממשלת קנדה רכס גרינל באתר summitsearch תרשים הנוף הנשקף מרכס גרינל באתר peakvisor מפה של אזור הרכס לפי מקור אחר 306 מטרים מעל פני הים פסגות נונאווט לפי גובהן שטח הרכס ערך זה הוא קצרמר בנושא גאוגרפיה של קנדה. אתם מוזמנים לתרום לוויקיפדיה ולהרחיב אותו.
נבחרת רוסיה בכדורגל עד גיל 19

נבחרת רוסיה לנוער עד גיל 19 היא נבחרת כדורגל לאומית, המייצגת את רוסיה, בטורנירי נוער לגיל זה. לנבחרת יכולים להיקרא רק שחקנים מתחת לגיל 19 שנים. הישג השיא של הנבחרת הוא העפלה לגמר אליפות אירופה עד גיל 19 בשנת 2015. בנוסף, זכתה הנבחרת 10 פעמים בטורניר לזכר גרנטקין, טורניר בינלאומי בחסות פיפ"א לנבחרות צעירות. נבחרת רוסיה עד גיל 19 באתר uefa.com נבחרת רוסיה עד גיל 29 באתר transfermarkt.de בשל מגפת הקורונה הטורניר לא התקיים ערך זה הוא קצרמר בנושא כדורגל רוסי. אתם מוזמנים לתרום לוויקיפדיה ולהרחיב אותו.
נולן ג'רארד פאנק

נולן ג'רארד פאנק (באנגלית: Nolan Gerard Funk; נולד ב-28 ביולי 1986) הוא שחקן, דוגמן וזמר קנדי. נולן ג'רארד פאנק נולד בוונקובר, קולומביה הבריטית שבקנדה. בשנת 2001 קיבל את תפקידו הראשון כאשר גילם ילד בשם ריאן בסדרת המדע-בדיוני "שבעה ימים" של רשת UPN. בשנת 2003, השתתף בסרט גיבורי העל "אקס-מן 2" בבימויו של בריאן סינגר. כמה שנים לאחר מכן השתתף בסרטים "בלתי נראה 2", "ספקטקיולר!", "שכול" ו"טריפל דוג". בשנת 2007, קיבל מועמדות בטקס פרס ליאו על תפקידו בסדרת הנעורים הקנדית "Renegadepress.com". בשנת 2008 השתתף בווידאו קליפ לשיר "Stay My Baby" של מירנדה קוסגרוב. ב-12 בינואר 2009, הופיע לראשונה בהארד-רוק קפה שבניו יורק. את קריירת השירה שלו החל בסדרת הטלוויזיה "Glee". בשנת 2012, השתתף בסרט האימה "הבית בקצה הרחוב". מאוחר יותר השתתף בעונה השלישית של סדרת הטלוויזיה "אוקוורד" ברשת MTV. בדצמבר 2013, נודע כי פאנק יהיה הדוגמן הראשי של ורסצ'ה, בקמפיין אשר התקיים כמה חודשים לאחר מכן. בשנת 2017 לוהק לתפקיד טייסון קאראן בסרט האימה "מת או חובה". הסרט יצא לאקרנים ב-13 באפריל 2018. בשנת 2020 גילם את אחת הדמויות הראשיות בעונה הראשונה של הסדרה הקומית "הדיילת" המבוססת על הרומן משנת 2018 בעל אותו השם מאת כריס בוהאליאן; ושודרה לראשונה ב-HBO Max ב-26 בנובמבר 2020. נולן ג'רארד פאנק, ברשת החברתית אקס (טוויטר) נולן ג'רארד פאנק, ברשת החברתית אינסטגרם נולן ג'רארד פאנק, במסד הנתונים הקולנועיים IMDb (באנגלית) נולן ג'רארד פאנק, באתר AllMovie (באנגלית) נולן ג'רארד פאנק, במסד הנתונים הקולנועיים KinoPoisk (ברוסית) נולן ג'רארד פאנק, באתר MusicBrainz (באנגלית) נולן ג'רארד פאנק, באתר Discogs (באנגלית) LEO AWARDS, Nominees 2007, ‏2009-02-20 www.j-14.com Nolan Gerard Funk Fronts Versace Spring/Summer 2014 Men’s Campaign | The Fashionisto, www.thefashionisto.com (באנגלית) N'Duka, Amanda (2017-05-24). "'Teen Wolf' Star Tyler Posey, Violett Beane & More Are Game For 'Truth Or Dare' From Blumhouse". Deadline (באנגלית אמריקאית). נבדק ב-2018-10-17. D'Alessandro, Anthony (2018-01-11). "'Blumhouse's Truth Or Dare' Moves Up Two Weeks To Friday The 13th – Update". Deadline (באנגלית אמריקאית). נבדק ב-2018-10-17.
911 (פירושונים)

האם התכוונתם ל... 911 – שנה לועזית 911 (מוקד חירום) – מספר הטלפון של מוקד חירום באמריקה הצפונית – שירותי משטרה, רפואת חירום וכבאות. פורשה 911 – מכונית ספורט 9/11 – פיגועי 11 בספטמבר טיסה 911 של תאגיד בריטיש אוברסיז איירוויס – התרסקות מטוס טיסה מספר 911 שהפעילה חברת התעופה הבריטית (BOAC)‏ British Overseas Airways Corporation בידור רינו 911 – סדרת טלוויזיה אמריקאית בהפקת ערוץ קומדי סנטרל 9/11 ההבדל הקטן – סדרת סרטים מוקד 911 (סדרת טלוויזיה) – סדרת טלוויזיה אמריקאית מסוגת דרמה פרוצדורלית שנוצרה על ידי ראיין מרפי ובראד פלצ'וק מוקד 911: טקסס – סדרת ספין-אוף אמריקאית של מוקד 911
שוודיה באירוויזיון 1985

שוודיה השתתפה באירוויזיון 1985 עם השיר "Bra vibrationer" בביצוע של קיקי דניאלסון. מלודיפסטיבלן 1985 נערך במרכז הטלוויזיה של SVT במאלמה ושודר בערוץ SVT1, מנחת האירוע הייתה מיס שוודיה אווה אנדרסון, באותה שנה שימשה שוודיה גם כמדינה המארחת של האירוויזיון. פרק זה לוקה בחסר. אנא תרמו לוויקיפדיה והשלימו אותו.
אגנס, נסיכת אנהלט-דסאו

אגנס, נסיכת אנהלט-דסאו (בגרמנית: Maria Anna von Anhalt-Dessau;‏ 24 ביוני 1824 - 23 באוקטובר 1897) הייתה בתו של לאופולד הרביעי, דוכס אנהלט, ואשתו של פרידריך קרל, נסיך פרוסיה. אגנס נולדה ב-24 ביוני 1824 בדסאו, ללאופולד הרביעי, דוכס אנהלט-דסאו ולפרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה, דוכסית מקלנבורג-שטרליץ. ב-28 באפריל 1853 התחתנה אגנס עם ארנסט הראשון, דוכס סקסוניה-אלטנבורג, והיו להם שני ילדים. אגנס נחשבה לאחת הנשים היפות ביותר בדורה, וניחנה בכישרון ניכר לציור. במהלך מלחמת צרפת–פרוסיה טיפלה אגנס בפצועים, כמו אצילות רבות בתקופה זו. בשנת 1893 כתבה אגנס את הספר "עין ישראל" (לייפציג, 1893), ספר שעסק באנטישמיות ובנצרות בגרמניה. ב-23 באוקטובר 1897 מתה אגנס בעיר הומלסהיין, והיא בת 73 שנים. ב-28 באפריל 1853 התחתנה אגנס עם ארנסט הראשון, דוכס סקסוניה-אלטנבורג, ונולדו לה ממנו שני ילדים: מריה, נסיכת סקסוניה-אלטנבורג (1854–1898), התחתנה עם אלברכט, נסיך פרוסיה גאורג, נסיך סקסוניה-אלטנבורג (1856) מדיה וקבצים בנושא אגנס, נסיכת אנהלט-דסאו בוויקישיתוף
פולקסווגן קונספט בלו-ספורט

פולקסווגן קונספט בלו-ספורט (באנגלית: Volkswagen Concept BlueSport) היא מכונית קונספט, בתצורת מכונית ספורט רודסטר, מתוצרת קונצרן הרכב הגרמני פולקסווגן שיוצרה בשנת 2009. 2 מושבים מנוע מרכזי מנוע הנעה אחורית מנוע טורבו דיזל תאוצה בין 0-100 קמ"ש היא 6.2 שניות פולקסווגן פולקסווגן קונספט A מדיה וקבצים בנושא פולקסווגן קונספט בלו-ספורט בוויקישיתוף אתר האינטרנט הרשמי של פולקסווגן קונספט בלו-ספורט פולקסווגן קונספט בלו-ספורט, סרטון באתר יוטיוב פולקסווגן קונספט בלו-ספורט, סרטון באתר יוטיוב "פולקסווגן קונספט בלו-ספורט" טורבו דיזל "פולקסווגן קונספט בלו-ספורט" "פולקסווגן קונספט בלו-ספורט" topspeed.com/cars/volkswagen-bluesport "פולקסווגן קונספט בלו-ספורט"
התגנבות יחידים (סרט קולנוע)

התגנבות יחידים הוא סרט דרמה ישראלי משנת 2010 בבימוי של דובר קוסשווילי שגם כתב את התסריט בשיתוף עם ראובן הקר המבוסס על הספר התגנבות יחידים של יהושע קנז משנת 1986. עלילת הסרט מתרחשת בשנת 1956 במחלקה 3 בבה"ד 4 בטירונות כלל צהלי"ת של טירונים בעלי כושר קרבי לקוי (כ"ל) בעלי מוצא, השכלה ורקע שונה שמפקדיהם לא מתחשבים במיגבלותיהם ושואפים להפוך אותם לחיילים קרביים. הצלם אמנון סלומון זכה בפרס אופיר על הצילום. כן היה הסרט מועמד לפרס אופיר על הבימוי, המוזיקה, התלבושות (רונה דורון), שחקן משנה (מיכאל אלוני) ושחקן משנה (אסף בן שמעון). הסרט זכה במקום ראשון בפסטיבל הסרטים הבינלאומי בוורשה. אלון (עוז זהבי) הוא קיבוצניק ששואף להיות בצנחנים וטוען שהביאו אותו לטירונות מוגבלים בטעות. לאחר שבעת אימוני לילה ירה לעבר צל חשוד, מתעלל בו המפקד בני (מיכאל אלוני), לוקח ממנו את הרובה הצ'כי ומצמיד אותו למקל. אבנר גבאי (גיא אדלר) הוא ממוצא מזרחי וגם הוא עובר התעללות על ידי המפקדים לאחר שנמצא ישן בשמירה. רסלר (אריאל וולף) הוא האשכנזי האינטלקטואל במחלקה. הוא מייצג את הצד האליטיסטי, האשכנזי והמעט מנוכר. בחופשה הוא מזמין את אבנר למסיבה בביתו שם הוא מנגן בכינור. אבנר חש בפער החברתי ומנסה להתחבר עם זיוה (ליאל דניר) אך היא דוחה אותו ובוחרת ברסלר. אפס אפס (בני אלדר) הוא הנשוי במחלקה ומצפה ללידת אשתו. הוא קצת פרימיטיבי בהתנהגותו ו"זוכה" להתעללות המפקדים. בן חמו (אסף בן שמעון) הוא הליצן במחלקה ונתון להתעללות המפקדים וחבריו. מילר (רוי מילר) הוא עולה חדש מדבר עברית בקושי, לא חברותי וכולם מנסים להתרחק ממנו. הוא סובל מאפילפסיה ומת במהלך האימונים. סמי (גל לב) הוא סוחר סמים ומצליח להעלים את הסמים שלו בעת בדיקת המשטרה הצבאית. בעת האימון האחרון של התגנבות יחידים אל ראש הגבעה משם ממטירים עליהם המפקדים כדורי עץ, מצליח אלון להגיע לראש הגבעה ולהפתיע את המפקדים. הוא אומר לבני כי החליט להסתפק בקורס מ"כים ולא בצנחנים ומבקש מבני שיעזור לו בכך. בסוף הטירונות מתבשר אלון ששובץ לקורס משטרה צבאית. בשביל אלון שלא יכול לראות את עצמו חוזר לקיבוץ במדי שוטר צבאי זה עלבון גדול שאינו יכול לסבול והוא יורה בעצמו. "התגנבות יחידים", במסד הנתונים הקולנועיים IMDb (באנגלית) "התגנבות יחידים", באתר AllMovie (באנגלית) "התגנבות יחידים", באתר Rotten Tomatoes (באנגלית) "התגנבות יחידים", באתר ספר הקולנוע הישראלי "התגנבות יחידים", באתר אידיבי "התגנבות יחידים", במסד הנתונים הקולנועיים KinoPoisk (ברוסית) "התגנבות יחידים", במיזם "אישים" לתיעוד היצירה הישראלית הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים הסרט המלא לצפייה ישירה באתר וואלה VOD "התגנבות יחידים" באתר חברת ההפקה "טרנספקס" קדימון להתגנבות יחידים, באתר יוטיוב דרור עמיר, דובר צה"ל, באתר ynet, 18 במרץ 2009 נירית אנדרמן, עכבר העיר אונליין, טירונות מאוחרת בדרך בורמה, באתר הארץ, 22 במרץ 2009 לילך וולך‏, כושר מוגבל: על "התגנבות יחידים" של דובר קוסאשווילי, באתר וואלה, 4 בנובמבר 2010 דני סגל, מורשת קרב, באתר nana10‏, 5 בנובמבר 2010 מאיר שניצר, התגנבות מרובים: ביקורת על "התגנבות יחידים", באתר nrg‏, 6 בנובמבר 2010 אורי קליין, "התגנבות יחידים": החיילים האלמוניים של דובר קוסאשווילי, באתר הארץ, 5 בנובמבר 2010 שמוליק דובדבני, יחידי סגולה, באתר ynet, 5 בנובמבר 2010
Pottiaceae

Pottiaceae היא משפחה של טחבי עלים. כיום מקובל להגיד שיש במשפחה כ-1,500 מינים, המהווים יותר מ-10% מכלל המינים הידועים של טחבי עלים בעולם. בארץ קיימים במשפחה 86 מינים, כמעט 50% מכלל המינים הידועים של טחבי עלים בארץ. במשפחה מקובלת כיום חלוקה לחמש תת-משפחות ומתוכן ל-83 סוגים. מתוך התת-משפחות המוכרות קיימות בארץ רק שתיים המכילות 24 סוגים. מסיבה זאת במיון כאן, מלבד התת-משפחות מיוצגים רק הסוגים הקיימים בישראל. במידה וקיים שם עברי נהוג הוא כתוב בסוגריים. תת-משפחת Timmielloideae - בעבר ובספרות בישראל היה נהוג להכיל סוג זה בתוך תת-משפחת Trichostomoideae, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו. תת-משפחה בעלת סוג יחיד Timmiella, כשמין אחד מסוג זה קיים בארץ. תת-משפחת Merceyoideae - תת-משפחה בעלת סוג יחיד Scopelophila אשר אינו מיוצג בארץ. תת-משפחת Trichostomoideae - מכילה בארץ 8 סוגים מתוך 23 סוגים בעולם. הסוג Weissia - קיימים בארץ 7 מינים. הסוג Astomum - קיים בארץ מין אחד. הסוג Aschima - קיים בארץ מין אחד. הסוג Trichostomum - קיימים בארץ 2 מינים. הסוג Oxystegus - קיים בארץ מין אחד. הסוג Tortella (טורטלה) - קיימים בארץ 6 מינים. הסוג Pleurochaete - קיים בארץ מין אחד. תת-משפחת Barbuloideae - בעבר ובספרות בישראל היה נהוג להכיל תת-משפחה זאת כשבט בתוך תת-משפחת Pottioideae, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו. הסוג Barbula (זקנית) - קיימים בארץ 13 מינים. הסוג Trichostomopsis - קיים בארץ מין אחד. הסוג Leptobarbula - קיים בארץ מין אחד. תת-משפחת Pottioideae - מכילה בארץ 13 סוגים המחולקים לשני שבטים. השבט Pleuroweisieae הסוג Eucladium - קיים בארץ מין אחד. הסוג Gymnostomum (אלשן) - קיימים בארץ 4 מינים. הסוג Gyroweisia - קיימים בארץ 2 מינים. הסוג Hymenostylium - קיים בארץ מין אחד. הסוג Anoectangium - קיים בארץ מין אחד. השבט Pottiea הסוג Tortula (סלולית) - קיימים בארץ 17 מינים, זהו הסוג העשיר ביותר במינים מבין טחבי העלים בארץ. הסוג Desmatodon - קיים בארץ מין אחד. הסוג Aloina (אלואינה) - קיימים בארץ 3 מינים. הסוג Crossidium - קיימים בארץ 3 מינים. הסוג Pterygoneurum - קיימים בארץ 3 מינים. הסוג Pottia (פוטיה) - קיימים בארץ 8 מינים. הסוג Phascum - קיימים בארץ 4 מינים. הסוג Acaulon - קיימים בארץ 3 מינים. מדיה וקבצים בנושא Pottiaceae בוויקישיתוף Pottiaceae, באתר ITIS (באנגלית) Pottiaceae, באתר NCBI (באנגלית) Pottiaceae, באתר האנציקלופדיה של החיים (באנגלית) Pottiaceae, באתר Tropicos (באנגלית) Pottiaceae, באתר GBIF (באנגלית) אתר המאחסן מידע רב על המשפחה - כולל איורים רבים. מבוסס על Zander, Genera Of The Pottiaceae (1993) William R. Buck & Bernard Goffinet (2000). "Morphology and classification of mosses". In A. Jonathan Shaw & Bernard Goffinet (ed.). Bryophyte Biology. Cambridge: Cambridge University Press. pp. 71–123. ISBN 0-521-66097-1. The bryophyte flora of Israel and adjacent regions, Jerusalem: Israel Academy of Sciences and Humanities, 2004 פליקס בילבסקי, מבוא לטחבים בישראל, תל אביב, 1963. (בhebrew) O. Werner, R. M. Ros, M. J. Cano, J. Guerra, Molecular phylogeny of Pottiaceae (Musci) based on chloroplast rps 4 sequence data, Plant Systematics and Evolution 243, 2004-01-01, עמ' 147–164 doi: 10.1007/s00606-003-0076-0
דארק הורס קומיקס

דארק הורס קומיקס (באנגלית: Dark Horse Comics) היא הוצאה לאור של חוברות קומיקס החמישית בגודלה בארצות הברית, לפי מדד צרכנים מינואר 2014. החברה נוסדה בשנת 1986 בידי מייק ריצ'רדסון במילווקי, אורגון, כאשר בין החוברות שבפרסומה נמנות עיר החטאים של האמן פרנק מילר, הלבוי של הכותב מייק מינולה, אוסאגי יוג'ימבו של סטן סאקאי וכן עיבודים לסרטים וסדרות טלוויזיה כדוגמת מלחמת הכוכבים, הטורף, הנוסע השמיני, שליחות קטלנית, רובוקופ, אינדיאנה ג'ונס, הדבר, טיימקופ, Mass Effect, טרזן, כוכב הקופים ובאפי ציידת הערפדים. בנוסף, החברה מוציאה לאור ספרי מאנגה מצליחים מיפן, בעיקר מז'אנר הסאינן, בתרגום לאנגלית, כמו "הלסינג", "טריגאן", "ברזרק", "אקירה", "הרוח במעטפת", "שירות משלוח הגופות של העורבני השחור", ו-"Blade of the Immortal". מדיה וקבצים בנושא דארק הורס קומיקס בוויקישיתוף אתר האינטרנט הרשמי של דארק הורס קומיקס דארק הורס קומיקס, ברשת החברתית פייסבוק דארק הורס קומיקס, ברשת החברתית אקס (טוויטר) דארק הורס בפרויקט ויקיה דארק הורס במסד הנתונים comicbookDB דארק הורס קומיקס, באתר אנציקלופדיה בריטניקה (באנגלית) Publisher Market Shares: January 2014
פולקסווגן ARVW

פולקסווגן ARVW (בגרמנית: Volkswagen ARVW) היא מכונית קונספט ניסיונית אשר נבנתה על ידי קונצרן הרכב הגרמני פולקסווגן בסוף שנות ה-70 של המאה העשרים והוצגה בשנת 1980. דגם ה-"פולקסווגן ARVW" נבנה כמטרה של מחקר אווירודינמי של חברת "פולקסווגו" כדי לעקוב אחר המתאם בין צורת גוף הרכב לצריכת הדלק במהירות גבוהה. הדגם עבר בדיקה במנהרת רוח במשך 400 שעות בתקופה של 18 חודשים. ב-1980 הוגדר מנוע ה-"פולקסווגן ARVW" כמנוע הדיזל המהיר בעולם, אשר הגיע למהירות של 362.07 קמ"ש. מנוע מרכזי מנוע 2.4 ליטר טורבו דיזל מנוע הזרקת דלק ישירה מנוע מקורר מים מספר נוסעים: נהג בלבד גוף הרכב בנוי מ-אלומיניום ו-חומר מרוכב מקדם גרר - 0.15 מכל דלק - 130 ליטר "פולקסווגן ARVW" "פולקסווגן ARVW" פולקסווגן מכונית קונספט "פולקסווגן ARVW" - תמונות מדיה וקבצים בנושא פולקסווגן ARVW בוויקישיתוף פולקסווגן ARVW, סרטון באתר יוטיוב פולקסווגן ARVW, סרטון באתר יוטיוב פולקסווגן ARVW, סרטון באתר יוטיוב "פולקסווגן ARVW" כולל תמונות thepetrolstop.com/2014/03/volkswagen-arvw "פולקסווגן ARVW" (ברוסית) topgearrussia.ru/reviews/19834_Zateryannyie_vo_vremeni_Volkswagen_ARVW "פולקסווגן ARVW" enacademic.com/dic.nsf/enwiki "פולקסווגן ARVW" - מפרט טכני germancarforum.com/threads/volkswagen-arvw
ראסנשאנדה

ראסנשאנדה (בגרמנית: Rassenschande. מילולית: "זיהום הגזע") או בלוטשאנדה (בגרמנית: Blutschande; ‏האזנה‏Ⓘ‏, מילולית: "זיהום הדם"), הוא כינוי גנאי שהיה בשימוש בגרמניה הנאצית לצורך ציון נישואי תערובת בין בני הגזע הארי לבין מי שאינם ארים, בהם יהודים. המונח שימש כבסיס למדיניות הגזע של המשטר הנאצי בגרמניה. מדיניות זו יושמה בחקיקה, שבמסגרתה נדרשו ארים לשאת אישור ארי (אנ'). לאחר מכן, ב-1935, עם חקיקת חוקי נירנברג, נאסר על ארים ולא ארים, בהם יהודים, לקיים יחסי מין וקשרי נישואין אלה עם אלה. מכיוון שיהודים שהתנצרו עדיין נחשבו יהודים לפי תורת הגזע, נאסרו גם נישואיהם של גרמנים ארים עם יהודים שהתנצרו או נוצרים שאחד מאבותיהם עד דור שלישי היה יהודי. מערכת החינוך של גרמניה הנאצית הכניסה לספרי הלימוד ולתוכנית הלימודים את המונח "ראסנשאנדה" כדי לפעול נגד נישואי תערובת בגרמניה. הסרט "היהודי זיס", שהופק והוקרן בגרמניה ב-1940, היה חלק מגל תעמולה זה. בשנות מלחמת העולם השנייה נאסרו בחוק, במסגרת תפיסת ה"ראסנשאנדה", קשרי נישואין או יחסי מין בין מיליוני עובדי הכפייה שהובאו לגרמניה, בעיקר ממזרח אירופה, לבין גרמנים שנחשבו "ממוצא ארי". לכך היו גם סיבות אידיאלוגיות וסיבות מעשיות. הסיבה האידאולוגית הייתה נטועה ברצון הנאצי למנוע נישואי תערובת ולמנוע מה שכונה בפי הנאצים "דילול הדם" ו"הפחתת איכותו של הגזע הארי". הסיבה המעשית הייתה כניסתן להריון של פועלות כפייה רבות ממזרח אירופה בחוות ובמפעלים בגרמניה, דבר שהפחית את כושר העבודה שלהן וגרם ללידת ילדים שנחשבו "מעורבי גזע" ופגעו בטוהר הגזע הארי ובחוסנו של הגזע, לפי מונחי תורת הגזע. מישלינג איגניקה נאצית מדיה וקבצים בנושא ראסנשאנדה בוויקישיתוף חילול הגזע (חוקי נירנברג, 1935), דף שער בספרייה הלאומית ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
אולגה פודרז'נסקיה

אולגה פודרז'נסקיה (נולדה ב-29 במאי 1948) היא שחמטאית ישראלית לשעבר, אמן בינלאומי לנשים (1982). פודרז'נסקיה זכתה במדליית זהב קבוצתית באולימפיאדת השחמט כחברת נבחרת ישראל (חיפה 1976) ו-3 פעמים בתואר אלופת ישראל לנשים (1974, 1976 ו-1982 במשותף עם לובה קריסטול). פודרז'נסקיה נולדה וגדלה בלנינגרד. התאמנה בהדרכתו של גאורגי ליסצין (אנ'). בשנת 1973 עלתה לישראל עם משפחתה. בשנת 1982 קיבלה דרגת אמן בינלאומי לנשים. משנת 2011 אינה פעילה בתחום השחמט המקצועני. אולגה פודרז'נסקיה, באתר צ'סגיימס (באנגלית) אולגה פודרז'נסקיה, באתר פיד"ה (באנגלית) אולגה פודרז'נסקיה, באתר האיגוד הישראלי לשחמט תוצאותיה של אולגה פודרז'נסקיה באולימפיאדות, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.